laion/Wikipedia-Exotic huggingface dataset:
פרנצ'סקו אצ'רבי

פרנצ'סקו אצ'רבי (באיטליה: Francesco Acerbi; נולד ב-10 בפברואר 1988) הוא כדורגלן איטלקי, המשחק בעמדת הבלם באינטר מילאנו ובנבחרת איטליה. אצ'רבי, התחיל את הקריירה שלו בקבוצת הנוער של פאביה. ב-23 באפריל 2006, אצ'רבי ערך את הופעת הבכורה שלו בקבוצה הבוגרת. ב-11 בינואר 2007, אצ'רבי הושאל לרנאטה, במדיה שיחק עד סוף החודש. ב-2 באוגוסט, אצ'רבי הושאל לטריסטינה, אך כעבור שבועיים שוחרר ממנה והושאל לספציה, בה שיחק רק בקבוצת המילואים ולא זכה לדקות משחק בקבוצה הבוגרת. ב-16 ביולי 2010, אצ'רבי חתם רג'ינה מהסרייה ב'. ב-24 ביוני 2011, אצ'רבי חתם בגנואה, תמורת 2.2 מיליון אירו עבור 50% מכרטיס השחקן שלו, אך כעבור שבוע, אצ'רבי חתם בקייבו ורונה תמורת 2 מיליון אירו, כחלק מעסקת העברתו של קווין קונסטנט שעשה את הדרך ההפוכה. ב-20 ביוני 2012, אצ'רבי חתם במילאן, שרכשה מחצית מהזכויות על כרטיס השחקן. בשנת 2019, אצ'רבי חשף בראיון כי בתקופה בה שיחק המועדון הוא סבל מדיכאון, עקב מות אביו, והרבה לשתות אלכוהול. ב-26 בינואר 2013, אצ'רבי חזר לגנואה, כאשר גם הפעם היה זה קווין קונסטנט שעשה את הדרך ההפוכה, אך כעבור זמן קצר הושאל בחזרה לקייבו. ב-9 ביולי 2013, אצ'רבי חתם בססואולו, עבור 1.8 מיליון אירו תמורת כמחצית מכרטיס השחקן שלו. במסגרת בדיקות רפואיות שנערכו לפני תחילת העונה, התגלה גידול באשך של אצ'רבי ולאחר מכן חזר לשחק בקבוצתו. בדצמבר 2013, נכשל בבדיקת חומרים אסורים שגרתית. אצ'רבי, מצידו טען כי הדבר נבע מרמות הורמונים לא סדירות, עקב היותו חולה סרטן והכחיש כי השתמש בחומרים אסורים. החל מ-7 בינואר עד ל-14 במרץ 2014, אצ'רבי עבר סדרת טיפולים כימותרפיים, ואף על פי שהגיע לאימוני הקבוצה במהלך הטיפולים, הוחלט כי יחזור לשחק כדורגל רק בעונה הבאה. ב-30 בינואר 2015, ססואולו רכשה את החצי השני של כרטיס השחקן שלו, גם תמורת 1.8 מיליון אירו. ב-11 ביולי 2018, אצ'רבי חתם לחמש שנים בלאציו מהסרייה א'. ב-20 בינואר 2018, קיבל צהוב חמישי לעונה ובכך נמנע ממנו לשחק במשחק שלאחריו ובכך רשם רצף של 149 הופעות רצופות בסרייה א', 13 פחות מזה של חבייר זאנטי שמחזיק בשיא. ב-1 בספטמבר 2022 הושאל אצ'רבי לאינטר מילאנו לעונה אחת ובסיום העונה חתם לשנתיים במועדון. ב-10 באוגוסט 2012, אצ'רבי זומן לראשונה לסגל נבחרת איטליה. ב-18 בנובמבר 2014, הוא ערך את הופעת הבכורה שלו בנבחרת בניצחון 0–1 נגד אלבניה. לאציו קופה איטליה: 2018/2019 הסופר קאפ האיטלקי: 2019 אינטר מילאנו אליפות: 2023/2024 אליפות אירופה: יורו 2020 אישיים כדור הכסף האיטלקי: 2014/2015 מדיה וקבצים בנושא פרנצ'סקו אצ'רבי בוויקישיתוף פרנצ'סקו אצ'רבי, ברשת החברתית אינסטגרם פרנצ'סקו אצ'רבי, באתר Transfermarkt פרנצ'סקו אצ'רבי, באתר Soccerway פרנצ'סקו אצ'רבי, באתר BDFutbol פרנצ'סקו אצ'רבי, באתר WorldFootball.net פרנצ'סקו אצ'רבי, באתר National Football Teams פרנצ'סקו אצ'רבי, באתר FootballDatabase.eu פרנצ'סקו אצ'רבי, באתר ESPN
קורו

האם התכוונתם ל... מחלת קורו (Kuru) - מחלה המועברת באמצעות אכילת מוח אנושי תסמונת קורו (Koro) - הפרעה נפשית תלויית תרבות מהמזרח הרחוק קורו (ונצואלה) (Coro) - עיר בוונצואלה קורו (גיאנה הצרפתית) (Kourou) - עיר בגיאנה הצרפתית קורו (פזמון חוזר) – פזמון חוזר במוזיקה קובנית מרכז החלל הגיאני – בסיס החלל האירופי שבגיאנה הצרפתית המנוהל על ידי תאגיד השיגור האירופי Arianespace קורו (דינוזאור) – דינוזאור ממשפחת הדרומזאוריים קורו סייברסקיוריטי – חברת אבטחת מידע אישים: ז'אן-בטיסט קאמי קורו (Corot) - צייר צרפתי קלוטילד קורו – שחקנית צרפתייה
מרט מולדור

מרט מולדור (בטורקית: Mert Müldür; נולד ב-3 באפריל 1999) הוא כדורגלן טורקי-אוסטרי, המשחק בעמדת המגן הימני בפנרבחצ'ה ובנבחרת טורקיה. מולדור התחיל לשחק כדורגל כאשר הצטרף בגיל 6 לקבוצת הילדים של ראפיד וינה, ושיחק בכל קבוצות הגיל של המועדון עד שהגיע לקבוצה הבוגרת. ב-13 במאי 2018, ערך את הופעת הבכורה שלו בקבוצה הבוגרת בהפסד 1–4 לרד בול זלצבורג. ב-29 במאי, של אותה שנה חתם לשלוש שנים במועדון. ב-4 באוגוסט 2019, מולדור הבקיע את שער הבכורה שלו בתיקו 2-2 נגד סנט פלטן. ב-20 באוגוסט 2019, מולדור חתם בססואולו מהסרייה א'. 5 ימים לאחר מכן, מולדור ערך את הופעת הבכורה שלו בקבוצה בהפסד 1–2 לטורינו. ב-2 באוגוסט 2023 חתם בפנרבחצ'ה מליגת העל הטורקית. מולדור, נולד באוסטריה להורים ממוצא טורקי ולכן היה זכאי לייצג את שני הלאומים בזירה הבינלאומית. מולדור, החליט לייצג את טורקיה, כאשר התחיל לשחק בנבחרות הצעירות של המדינה. ב-11 באוקטובר 2018, מולדור ערך את הופעת הבכורה שלו בנבחרת הבוגרת, בתיקו 0-0 נגד בוסניה והרצגובינה. נכלל בסגל נבחרת טורקיה ליורו 2024. מדיה וקבצים בנושא מרט מולדור בוויקישיתוף מרט מולדור, באתר Transfermarkt מרט מולדור, באתר Soccerway מרט מולדור, באתר WorldFootball.net מרט מולדור, באתר National Football Teams מרט מולדור, באתר FootballDatabase.eu Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
ג'יימס בלאק

ג'יימס בלאק (באנגלית: James Black;‏ 6 במרץ 1793 - 21 ביוני 1872) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-13, ולאחר מכן ה-16, של מדינת פנסילבניה. בלאק דגל בדמוקרטיה ג'קסונית (אנ'). נולד בעיר ניופורט שבפנסילבניה, בשנת 1793. כיהן כחבר בית הנבחרים של פנסילבניה בין השנים 1830-1831. בלאק נבחר לקונגרס ה-24 של ארצות הברית, לאחר שחבר הקונגרס ג'סי מילר, התפטר ממנו. הוא כיהן בשופט משנה במחוז פרי, בין השנים 1842-1843. בלאק נבחר לקונגרס ה-28, ולאחר מכן גם לקונגרס ה-29, מטעם המפלגה הדמוקרטית. נפטר בניו בלומפילד שבפנסילבניה, בשנת 1872, ונקבר בבית העלמין ניו בלומפילד. ג'יימס בלאק, באתר המדריך הביוגרפי של הקונגרס של ארצות הברית (באנגלית) ג'יימס בלאק, באתר "Find a Grave" (באנגלית) The Political Graveyard: Index to Politicians: Black, politicalgraveyard.com ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
מיחה פיטאמיץ'

מיחה פיטאמיץ' (בסלובנית: Miha Pitamic; נולד ב-28 במרץ 1977) הוא כדורגלן עבר סלובני, ששיחק בעמדת המגן הימני. פיטאמיץ' התחיל את הקריירה שלו בקבוצת הכדורגל ברניק מאריבור, ממנה עבר לציבילה טריגלב קראני. בקיץ 2000, פיטאמיץ' חתם בגוריצה מליגת העל הסלובנית וכעבור שנה חתם במריבור, עמה זכה בשתי אליפויות בשנתיים הראשונות שלו במועדון. בקיץ 2005, פיטאמיץ' עזב את סלובניה וחתם בהפועל נצרת עילית מליגת העל. ב-24 באוגוסט, ערך את הופעת הבכורה שלו בקבוצה בניצחון 1-2 נגד מ.ס. אשדוד. כעבור מספר חודשים, פיטאמיץ' שוחרר מנצרת עילית וחזר לגוריצה. כעבור שנה, חתם בווילדון מהליגה הרביעית באוסטריה, בה שיחק עד שנת 2008 ולאחר מכן פרש מכדורגל. מאריבור ליגת העל הסלובנית: 2001/2002, 2002/2003 מיחה פיטאמיץ', באתר Transfermarkt מיחה פיטאמיץ', באתר WorldFootball.net מיחה פיטאמיץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיחה פיטאמיץ'".
ריצ'רץ' (תוכנית טלוויזיה)

ריצ'רץ' הייתה תוכנית טלוויזיה ישראלית לילדים, אשר שודרה בין השנים 1975 – 1980 בשחור-לבן. התוכנית הייתה פורצת-דרך בישראל בהיותה התוכנית הראשונה שהוגשה והונחתה על ידי ילדים עבור ילדים. כפי שאומר שיר-הפתיחה: "חידונים, ציורים, מכתבים ושירים, שכתבנו לבד ונגיש פה מיד" (מילים: עמוס אטינגר לחן: נתן שחר). מי שייבאה את התכנית והגתה את שמה הייתה חנה בן-ארי ניניו. התוכנית כללה מערכונים ושירים לצד כתבות רציניות יותר וגם שיחות בעניינים שונים הנוגעים לילדים בגילאי בית הספר היסודי וחטיבת-הביניים בדרך-כלל. המנחים היו כמעט כולם ילדים מירושלים, בגילאי 11-10. היו שני צוותים של מנחים: הראשון, והזכור יותר בדרך-כלל, הגיש את התוכנית בין 21 בדצמבר 1975 ל-26 ביוני 1977 (35 תוכניות), והצוות השני פעל בין 26 באפריל 1979 ל-23 ביוני 1980 (26 תוכניות). 2 תקליטים (אחד לכל עונה ששודרה) יצאו עם לקט שירים שבוצעו בתוכנית. היו אמנם מבוגרים בצוות התוכנית, אך הם נותרו תמיד מאחורי הקלעים: צלילה רוז, שהפיקה את התוכנית; תלמה אליגון, שכתבה או עיברתה את רוב השירים; נתן שחר, שימש כמנהל מוזיקלי, והלחין את שיר הפתיחה לתוכנית, נפתלי וגנר, האחראי המוזיקלי, שכתב והלחין שירים רבים לתוכנית; וגבי אלדור, הכוריאוגרפית של התוכנית (אשר בתה הייתה אחת המנחות בצוות השני). תפאורן העונה השנייה: יוסי בראל. איל אספלר (השתתף רק בתוכניות הראשונות) אביב אפרת ("האתלט") אתי ורון (השתתפה רק בתוכניות הראשונות) גילת בן גיל [אורן] (הג'ינג'ית) דורי גלס טלי מזור ינאי כרפס ("הזמר") כלילה ג'רסי ("הביישנית") מירב מזרחי נורית רבי נעמה אשרי ("נעמה היפה") עפר בהירי ערן שטיינברג (הלמדן) רות קמר ("רות השקדנית") אברהם דן רובין (רמי "הג'ינג'י") רויטל יונה שירה כ"ץ [רגב] אבנר חובב אסף לבנון ארז סבו דובי אופנהיים דינה זקס דנה כהן יוני אייל יפעת לשם (ארגמן) מני תורן נוגה ברקאי נועה זנדבנק סיגל רדי עדה גרף עירד קידרון ענבר גלעדי בתוכנית היו מספר "פינות" קבועות. בין היתר: שיחה - דיון פתוח בבעיות שהעלו הצופים (במכתבים), בהשתתפות כל הילדים. הידעתם? - פינת מידע טריוויאלי, אותו היה קורא אחד הילדים לבוש כ"קריין" מכובד (בסגנון חיים יבין) מתוך ספר ענק שכותרתו "אינפורמציה לא חשובה". מריץ' ורץ' יוצא ריצ'רץ'... - פינה שבדרך-כלל הגיש רמי הג'ינג'י (בצוות הראשון) ובה צירוף-מילים מלווה באיור. למשל: "מריץ' ורץ' יוצא ריצ'רץ'; ומציפור והיפופוטם - ציפופוטם!" שיר/פזמון - שירים מתורגמים או מקוריים בביצוע הילדים. בתוכנית "ארץ נהדרת" נעשתה פרודיה על הסדרה הזו ועל "הילדים משכונת חיים". "ריצ'רץ'", במסד הנתונים הקולנועיים IMDb (באנגלית) "ריצ'רץ'", באתר אידיבי מילות השיר "ריצ'רץ'", באתר שירונט 30 שנה אחרי, רבע מכוכבי "ריץ-רץ`" בחו"ל, סרטון באתר יוטיוב הבלתי חשובים עונה 4 | ריצ'רץ' באופירה, סרטון בערוץ "כאן 11 - תאגיד השידור הישראלי", באתר יוטיוב (אורך: 32:28)
אסתרליין יקירתי

אסתרליין יקירתי הוא ספר, הכולל חליפת מכתבים שכתבו זה לזה שמואל יוסף עגנון ורעייתו אסתר מרכס-עגנון בשנים 1924–1931. המכתבים קובצו יחד בידי אמונה ירון, בתם של בני הזוג, שגם הוסיפה בתחילת הספר ביוגרפיה של משפחת עגנון בתקופת חליפת המכתבים. הספר יצא לאור בשנת 1983 בהוצאת שוקן. אסתרליין היה שם החיבה שנתן עגנון לאשתו, וכך הוא פתח את המכתבים שנשלחו אליה. המכתבים נשלחו בעת שעגנון שהה בנפרד מאשתו במהלך נסיעותיו, בתקופה בה היא התגוררה בגרמניה והוא התגורר בארץ ישראל, וכן בימים בהם נשרף ביתם בתלפיות ומשפחתו נסעה בעוד הוא נשאר בקרבת מקום. במכתבים מתוארים אירועים רבים שחוו עגנון ומשפחתו, שריפת הבית וכתבי יד שטרם ראו אור בבאד הומבורג בשנת תרפ"ד, רעידת האדמה שפגעה בביתם בירושלים בשנת תרפ"ז, השוד שערכו פורעים ערבים בביתם בתלפיות במאורעות תרפ"ט וסיום כתיבת שלושה כרכים ראשונים של כתבי עגנון והוצאתם לאור בגרמניה. המכתבים ששלח עגנון לאשתו מביעים את הגעגועים שחש אליה ואל משפחתו. חלק מהמכתבים היו ארוכים בעלי סגנון אופייני לכותב, "עברית עגנונית", וחלקם קצר ואישי אסתרליין, כתבי לי קצת מפטפוטי הילדים, ושלחי לי את תמונתך. אם לא תשלחי את תמונתך אמלא את המכתבים הבאים אליך רק בתיבות הללו: כך! שלחי לי תמונתך, שלחי לי תמונתך, תמונתך שלחי לי, לי שלחי תמונתך, לי שלחי תמונתך, תמונתך שלחי לי, שלחי תמונתך לי, תמונתך לי שלחי, כך! יפה? — אסתרליין יקירתי, מכתבים תרפ"ד-תרצ"א, 10 ביוני 1925 על מציאת המכתבים סיפרה אמונה ירון: עד שלא מצאתי מכתבים אלה לא ידעתי שהורי שמרו עליהם. מכתבי אבי נמצאו בארונה של אמי צרורים וקשורים בתוך מעטפותיהם ומכתבי אמי שמורים היו באחת ממגירות העמוד של אבי. לא מצאתי מכתבים שכתבו זה לזה לפני תרפ"ד, היינו לפני השרפה בהומבורג. גם רבים ממכתבי אמי אל אבי מן השנים תרפ"ד-תרצ"א לא מצאתי. אני משערת שאבדו כשאבי היה בדרך או כשלא היה לו מקום מגורים קבוע. המחזה "אסתרליין יקירתי", המבוסס על מכתבי עגנון, עלה בשנת 1997 בתיאטרון החאן בבימויו של יורם פאלק ובכיכובם של יהויכין פרידלנדר, יעל ברנפלד ואבינעם מור-חיים. אסתרליין יקירתו, בבלוג "הספרנים" של הספרייה הלאומית, 27.02.2020 מידע על אסתרליין יקירתי בקטלוג הספרייה הלאומית חיפוש אסתרליין יקירתי בעיתונות יהודית היסטורית אסתרליין יקירתי, מכתבי עגנון לאשתו אסתרליין יקירתי, באתר בית עגנון יעקב בר-און, ‏אמונה יוקדת: הבת שהקדישה מחצית מחייה לזכר אביה, ש"י עגנון, באתר מעריב אונליין, 10 ביוני 2015 אחד מ-1,000 המכתבים ששלח חתן פרס הנובל לרעייתו אסתרליין, באתר https://services.israelpost.co.il/ אסתרליין יקירתי, הוצאת שוקן, עמ' 14 אסתרליין יקירתי -בתיאטרון החאן
מסוף הלוחמים

מסוף הלוחמים או חניון הלוחמים הוא מסוף אוטובוסים של חברת דן בעיר תל אביב יפו ליד משרד הרישוי, המסוף משמש בעיקר את קווי חברת דן ונמצא בסמוך לבית חולים וולפסון ומסוף וולפסון.
ביורן חלמן

ביורן חלמן (בשוודית: Björn Kjellman; נולד ב-4 ביוני 1963) הוא שחקן וזמר שוודי. חלמן נולד במחוז סקונה שבדרום שוודיה, הוא למד בבית ספר לתיאטרון במאלמה וב-1986 החל להופיע בתיאטרון בסטוקהולם. ב-1999 שיחק בסרט "Vägen ut" העוסק בשחקן העוזב את מקצועו והולך לעבוד בבית כלא, ב-2000 שיחק את אחיה של מונה, הדמות הראשית בסרט "פעם בחיים" שביימה סוסנה ביר. הוא דיבב בשוודית את פליק בסרט "באג לייף", את אלכס בסרט "מדגסקר" וביצע את התפקיד גם בסרט ההמשך "מדגסקר 2". ב-1992 ו-1996 הגיש בטלוויזיה השוודית פרשנות לאירוויזיון, הוא גם הגיש מספר פעמים פרשנות לתחרות ברדיו השוודי, הוא התמודד במלודיפסטיבלן 2006 עם השיר "Älskar du livet ", הוא עלה לגמר התחרות ושם היה במקום התשיעי. בשנת 2020 החל לשחק בסדרת הדרמה קומית "אהבה ואנרכיה" מבית היוצר של נטפליקס, בדמותו של רוני, מנכ"ל ההוצאה לאור. מדיה וקבצים בנושא ביורן חלמן בוויקישיתוף ביורן חלמן, במסד הנתונים הקולנועיים IMDb (באנגלית) ביורן חלמן, באתר AllMovie (באנגלית) ביורן חלמן, במסד הנתונים הקולנועיים KinoPoisk (ברוסית) ביורן חלמן, באתר Last.fm (באנגלית) ביורן חלמן, באתר MusicBrainz (באנגלית) ביורן חלמן, באתר Yandex.Music (ברוסית) ביורן חלמן, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מכניסי רחמים (שיר)

מכניסי רחמים הוא שיר רגש, שהלחין חיים בנט והפך ללהיט שגרר מספר רב של ביצועים ושל גרסאות כיסוי. השיר יצא והולחן על ידי המלחין חיים בנט במסגרת המקהלה של "רננו חסידים" של חסידות סערט ויז'ניץ לקראת ימי הסליחות בשנת תשמ"ח, הסולן של השיר במקור היה שלמה כהן, מקור למילות השיר הוא הפיוט לימים נוראים מכניסי רחמים הנאמר על ידי קהילות שונות בעם ישראל. השיר יצא לראשונה ב-1992 בדיסק "מכניסי רחמים" של שלמה כהן, ב-1997 יצא באלבום "הנשמה לך 1" של תזמורת שלהבת וגלעד פוטולסקי, ב-2010 יצא באלבום אוחילה של אודהליה ברלין, ב-2014 יצא באלבום "שרים בתפילה" של יצחק מאיר ועוד. השיר בוצע גם על ידי אברהם פריד, מרדכי בן-דוד, יונתן שינפלד, מוטי שטיינמץ, יעקב שוואקי, שמואל ברונר ועוד. בשנת תשע"ב (2012) זכה חיים בנט בפרס אקו"ם על הישג מיוחד בתחום הזמר החסידי. בין החלטת השופטים נכתב: "כי יצירתו הקלאסית והמרגשת "מכניסי רחמים" ליוותה את עם ישראל בשעות קשות שבהן לא נותר אלא לעמוד בתחינה בפני יוצר כל. אברהם פריד אף התבטא כי זה השיר שלא שלו שהוא הכי אוהב. מכניסי רחמים, בביצוע המקורי מקהלת רננו חסידים, סרטון באתר יוטיוב מידע על היצירה "מכניסי רחמים" באתר מיוזיק בריינז מכניסי רחמים ביוטיוב אודהליה ברלין - מכניסי רחמים ביוטיוב יצחק מאיר - מכניסי רחמים ביוטיוב אברהם פריד - מכניסי רחמים ביוטיוב מרדכי בן דוד -מכניסי רחמים יונתן שינפלד והחזן ישראל רנד - מכניסי רחמים ביוטיוב מכניסי רחמים ביוטיוב אתר אקו"ם
רומן פרוטסביץ'

רומן דימיטרייביץ' פרוטסביץ' (ברוסית: Роман Дмитриевич Протасевич; בבלארוסית: Раман Дзмітрыевіч Пратасевіч, רַמן דזמיטרייביץ' פרטסביץ') הוא עיתונאי ופעיל אופוזיציה בלארוסי. על פי כתבה ב-BBC, שלטונות בלארוס ניסו לתאר את פרוטסביץ' כפעיל ימין קיצוני, והפיצו תמונות בהם נראה אדם הדומה לו במדי "גדוד אזוב (אנ')", גדוד נאו-נאצי של המשמר הלאומי האוקראיני שבסיסו באגן ים אזוב. כמו כן נטען שלקח חלק במלחמה בדונבאס, ואף נפצע בה. פרוטסביץ' אישר כי שהה במשך כשנה באזור הדונבאס אך לדבריו עשה זאת כעיתונאי וצלם. בעבר היה פרוטסביץ' העורך הראשי של ערוץ טלגרם בשם "NEXTA", שהתנגד לממשלתו של אלכסנדר לוקשנקו. ב-23 במאי 2021 הונחתה טיסה 4978 של ריאנאייר, שעשתה את דרכה מיוון לליטא, בנמל התעופה הלאומי מינסק בידי פקחי הטיסה הבלארוסים, ובסיוע מטוס קרב מיג-29 של חיל האוויר הבלארוסי, בטענה שלפיה התקבל מידע על פצצה שהוטמנה על סיפון המטוס. לאחר נחיתת המטוס נעצרו פרוטסביץ' וחברתו, סופיה סאפגה, בידי המשטרה המקומית. פרק זה לוקה בחסר. אנא תרמו לוויקיפדיה והשלימו אותו. יום לאחר המעצר פרסמה הטלוויזיה הממלכתית של בלארוס סרטון ובו נראה פרוטסביץ' כשעל פניו סימני חבלה, מצהיר כי יודה בארגון ההפגנות נגד המשטר בעקבות הבחירות לנשיאות בבלארוס בשנת 2020 שתוצאותיהן זויפו לטענת האופוזיציה, וכי אינו סובל מבעיות בריאות כלשהן. הודעה זו הגיעה על רקע דיווחים לא מאומתים כי פרוטסביץ' בן ה-26 סובל ממחלת לב. בעלי בריתו של פרוטסביץ', בני משפחתו ומנהיגת האופוזיציה הגולה סבטלנה טיכאנובסקאיה טענו כי נראה שדבריו הוצאו ממנו תחת לחץ פיזי. מדינות האיחוד האירופי והאו"ם הגיבו בהודעות גינוי. לאחר מעצרו בערוץ ONT בממשלתי הוקרן ראיון עם פרוטסביץ' שככל הנראה היה חלק ממערכת לחצים על האסיר. מדיה וקבצים בנושא רומן פרוטסביץ' בוויקישיתוף רומן פרוטסביץ', ברשת החברתית אקס (טוויטר) רומן פרוטסביץ', ביישום טלגרם רומן פרוטסביץ', ברשת החברתית אינסטגרם רומן פרוטסביץ', ברשת החברתית VK אן מ' סימונס, ‏בלארוס אילצה את ריינאייר להנחית מטוס נוסעים במינסק, באתר גלובס, 24 במאי 2021 "Belarus plane: What we know and what we don't". BBC News (באנגלית בריטית). 2021-06-15. נבדק ב-2021-06-16. "Belarus plane: What we know and what we don't". BBC. 25 במאי 2021. ארכיון מ-26 במאי 2021. נבדק ב-26 במאי 2021. {{cite news}}: (עזרה) ערך זה הוא קצרמר בנושא בלארוס ובנושא אישים. אתם מוזמנים לתרום לוויקיפדיה ולהרחיב אותו.
Sleeping Satellite

"Sleeping Satellite" (בעברית: "לוויין ישנוני") הוא סינגל הבכורה של ההזמרת-היוצרת טסמין ארצ'ר. השיר יצא לאור בשנת 1992. השיר יצא לאור בספטמבר 1992, כחלק מאלבום הבכורה של ארצ'ר שנקרא Great Expectations. השיר היה ללהיט עולמי וזכה להצלחה רבה בבריטניה בה הגיע למקום הראשון. הוא נכתב והולחן על ידי ארצ'ר ושותפיה לכתיבה בסוף שנות ה-80. בהקלטת השיר השתתפו ג'ון יוז ורובי מקינטוש בגיטרה, וג'ון בק ופול וויקנס ניגנו בקלידים. המתופף היה גראהם ברודהד. בהקלטה שרה ארצ'ר קולות רקע עם טסה ניילס וקרול קניון. מילות השיר מתייחסות למשימות אפולו בשנות ה-60 של המאה העשרים. הלוויין הישנוני בכותרת השיר הוא הירח. כשהשיר נכנס הגיע למקום הראשון בבריטניה הוא הדיח את Ebeneezer Goode של השיימן. זהו שירה היחיד של ארצ'ר עד כה שדורג בעשרת הגדולים בבריטניה. השיר זכה להצלחה רבה גם באירלנד. מחוץ לאיים הבריטים, השיר זכה להצלחה בצרפת, איטליה, הולנד, שוודיה ושווייץ. במצעד בילבורד הוט 100 בארצות הברית, דורג השיר במקום ה-32. בישראל זכה השיר להצלחה גדולה ודורג במקום הראשון במצעד הלועזי של רשת ג'. במצעד הלועזי השנתי לשנת 1992 בתחנה, דורג השיר במקום השני. לשיר יצאו שתי גרסאות וידאו קליפ, האחת לאירופה והשנייה לארצות הברית. מידע על היצירה "Sleeping Satellite" באתר מיוזיק בריינז מידע על הסינגל "Sleeping Satellite" באתר מיוזיק בריינז מידע על השיר "Sleeping Satellite" באתר AllMusic מידע על היצירה "Sleeping Satellite" באתר Discogs מילות השיר "Sleeping Satellite" באתר Genius סרטון השיר "Sleeping Satellite" באתר יוטיוב מידע על הרצועה "Sleeping Satellite" באתר ספוטיפיי
פסגת גודווין (אנטארקטיקה)

פסגת גודווין (באנגלית: Goodwin Peak) היא פסגה ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. הפסגה ממוקמת 6 קילומטרים צפונית מזרחית מהר בולטון. גובהה של הפסגה 2,770 מטרים מעל פני הים; פסגת גודווין היא ההר ה-468 בגובהו באנטארקטיקה. הפסגה מצויה ממערב למסת האוורת'. רכס ויסקונסין (ובו גם פסגת גודווין) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שם אדמונד אי. גודווין (Edmund E. Goodwin), שהיה דובר (Public Affairs Officer) כוח התמיכה הימי של צי ארצות הברית (U.S. Naval Support Force) במסגרת מבצע דיפ פריז לחקר אנטארקטיקה בשנים 1965 ו- 1966. פסגת גודווין באתר הסקר הגאולוגי של ארצות הברית פסגת גודווין באתר הגאזט האנטארקטי של ממשלת אוסטרליה פסת גודווין באתר הגאזט האנטארקטי המשווה SCAR של ממשלת אוסטרליה פסגת גודווין באתר peakery (מרחקים לאתרים סמוכים) נתוני זריחת/שקיעת שמש/ירח עדכניים עבור פסגת גודווין מזג אוויר נוכחי עדכני בפסגת גודווין תחזית מזג אוויר עדכנית ארוכת טווח עבור פסגת גודווין נתוני מזג אוויר היסטוריים עבור פסגת גודווין סטטיסטיקות מזג אוויר עבור פסגת גודווין מידע היסטורי וגאוגרפי הרי אנטארקטיקה לפי גובהם לפי מקור אחר פסגת גודווין היא ההר ה-374 בגובהו באנטארקטיקה.
פסגת גודווין

האם התכוונתם ל... אנטארקטיקה פסגת גודווין (אנטארקטיקה) – פסגה ברכס ויסקונסין שבהרי הורליק, בארץ מרי בירד שבאנטארקטיקה אוסטרליה פסגת גודווין (טזמניה) – פסגה במחוז החוף המערבי מדינת טזמניה, שבאוסטרליה ארצות הברית פסגת גודווין (אורגון) – פסגה במחוז ליין במדינת אורגון, שבארצות הברית קנדה פסגת גודווין (קולומביה הבריטית) – פסגה בפרובינציית קולומביה הבריטית, שבקנדה
כריש שחור-שוליים אוסטרלי

כריש שחור-שוליים אוסטרלי (שם מדעי: Carcharhinus tilstoni) הוא מין של דג סחוס במשפחת הכרישיים, החי לחופי צפון אוסטרליה בין חופי אוסטרליה המערבית לסידני שבניו סאות' ויילס בעומק של עד 50 מטרים, אף שנצפה גם רחוק יותר מהחוף. מספר פרטים נדדו למרחק של 1,348 קילומטרים. הכריש תואר ב-1950 בידי האיכתיולוג הבריטי-אוסטרלי גילברט פרסי וייטלי (אנ') והוא נחשב לעיתים לכריש שחור-שוליים (Carcharhinus limbatus), שכמעט זהה לו. עם זאת יש הבדל ביניהם במספר החוליות ובסמן הגנטי שלו. כריש זה מגיע לאורך ממוצע של 1.5 עד 1.8 מטר כשפרטים גדולים עלו על 2 מטרים ומשקל של 52 ק"ג. זהו כריש בעל גוף שרירי וזרים, סנפירי חזה מעוקלים בעלי קצוות מחודדים. סנפיר הגב הראשון מעוקל עם קצה מחודד וסנפיר גבי נוסף קטן יותר כשהזנב השרירי בעל אונה עליונה ארוכה וחדה יותר מהאונה התחתונה. לכריש שיניים מחודדות המתחדשות ללא הרף. צבע הכריש אפור-כחול והבטן בהירה, כשהקצוות שחורים. הכריש הוא אוכל דגים ברובו, כשהוא מחפש לאורך החופים של אוסטרליה דגים כמו טונה, סרדיניים, שרבובוניים וטורפניים ואף כרישים אחרים כמו כרישון פלג-שן, כריש יתדי או כריש שחור-אונה. כריש זה משריץ צאצאים חיים, לרוב אחד עד שישה לאחר היריון ארוך של 10 חודשים. מדיה וקבצים בנושא כריש שחור-שוליים אוסטרלי בוויקישיתוף כריש שחור-שוליים אוסטרלי, באתר ITIS (באנגלית) כריש שחור-שוליים אוסטרלי, באתר NCBI (באנגלית) כריש שחור-שוליים אוסטרלי, באתר Animal Diversity Web (באנגלית) כריש שחור-שוליים אוסטרלי, באתר FishBase (באנגלית) כריש שחור-שוליים אוסטרלי, באתר GBIF (באנגלית) כריש שחור-שוליים אוסטרלי באתר הרשימה האדומה של IUCN
מחטי אורן

"מחטי אורן" (1977) היא שרשרת, שעיצבה האמנית הישראלית אסתר קנובל. התכשיט "מחטי אורן" נוצר בשנת 1977. באותה עת שהתה קנובל בלונדון במסגרת לימודי תואר שני בקולג' המלכותי לאמנות. הוא עשוי מחוט אלומיניום מגלוון, עם טקסטורות וצבעים המדמים מחטים של אורן. מבנה זה משחזר מבנה של "עלה מחטי של אורן הנסגר אל תוך נרתיקו. מחיבור של לולאות כאלו נוצרת שרשרת פשוטה, כמו שהרכבנו בהיותנו ילדים בחורשת אורנים". הבחירה באלומיניום מגלוון, חומר שזוהה עם עיצוב תעשייתי באותן השנים, היה ביטוי לבדיקה וערעור של גבולות שדה הצורפות. מבנה הלולאה היה המשך לעיסוקה של קנובל במבנה של סיכת ביטחון כבסיס לעיצוב תכשיטים, זאת על רקע תרבות הפאנק שהתפתחה באותה עת בלונדון. עותק של השרשרת מצוי באוסף מוזיאון ישראל. מתוך שיחה עם תמר מנור פרידמן, בתוך: אסתר קנובל: מלאכת מחשבת, כרמל, ירושלים, 2008, עמ' 3. ראו: איזיקה גאון (אוצר), דמיון צרוף: אסתר קנובל, תכשיטים, מוזיאון ישראל, ירושלים, 1995, עמ' 4 (ללא מספרי עמודים)
קרסאווה (כדורגל)

מועדון הכדורגל "קרסאווה" (ברוסית: Футбольный клуб «Красава») היה מועדון כדורגל מקצועני רוסי מהעיר ז'וקובסקי שבמחוז מוסקבה, שהתמודד בליגת הכדורגל המקצוענית של רוסיה, השלישית בחשיבותה במבנה ליגות הכדורגל ברוסיה בעונת 2021/2022. המועדון הוקם ביוזמתו של הכדורגלן והבלוגר יבגני סאבין. בדצמבר 2020 יבגני סאבין הודיע על הקמת מועדון כדורגל מקצועני בשם "קרסאווה", על שם ערוץ היוטיוב הפופולרי שלו. ב-13 בפברואר 2021 פורסם שיורי סיומין ישמש כמאמן-יועץ. ב-20 בפברואר פורסם שהמועדון יתבסס בעיר אודינצובו שבפרברי מוסקבה. ברם, ב-14 במאי נודע שהקבוצה עברה לעיר ז'וקובסקי וכי תארח את משחקיה באצטדיון מטאור בעיר, כאשר מחנה האימונים של הקבוצה ימוקם במתחם הספורט של ברוניצי, ההחלטה לעבור מאודינצובו הגיע לאחר שסאבין השתתף באירוע לציון יום הניצחון על הנאצים שנערך בעיר והתברר שנערך בחסות מפלגת רוסיה המאוחדת והבלוגר ראה בכך הטיה פוליטית לא תקינה עבורו. ב-18 במאי 2021 הקבוצה קיבלה רישוי השתתפות בליגה המקצוענית לעונת 2021/22. הקבוצה שיחקה בליגה במשך עונה אחת והעפילה עד לשלב 64 האחרונות בטורניר הגביע הרוסי בכדורגל 2021/2022. במאי 2022, נאסר עליה מלהשתתף בעונת 2022/2023 בליגה הלאומית השנייה, לאחר שבעליה יבגני סאבין ביקר את הרשויות בעקבות הפלישה הרוסית לאוקראינה. קרסאווה, ברשת החברתית פייסבוק קרסאווה, ביישום טלגרם קרסאווה, ברשת החברתית אינסטגרם קרסאווה, ברשת החברתית VK פרופיל, באתר Transfermarkt אתר האינטרנט הרשמי של קרסאווה Евгений Савин создаст клуб «Красава» в ПФЛ в 2021 году sports.ru Юрий Семин станет тренером-консультантом клуба «Красава» Российская газета Футбольный клуб блогера Евгения САВИНА будет играть в Одинцово odintsovo.info В Жуковский возвращается профессиональный футбол. На «Метеоре» будет играть «Красава» ФК «Красава» будет проводить матчи в подмосковном Жуковском Клуб Савина «Красава» будет играть в Жуковском. Блогер показал стадион и базу команды Евгений Савин: «Об акции „Единой России“ мне не было сказано ни слова. Это политическая подстава» "«Красава» получил лицензию РФС для участия во втором дивизионе страны". RealnoeVremya.ru.
אצטדיון מטאור (ז'וקובסקי)

אצטדיון מטאור הוא אצטדיון רב תכליתי בעיר ז'וקובסקי בפרברי מוסקבה שברוסיה, המשמש בעיקר למשחקי כדורגל, בייחוד עבור משחקי הליגה השנייה ברוסיה. הוא משמש גם לתחרויות אתלטיקה ומשמש כמגרשן הביתי של קבוצות הכדורגל סאטורן-2 וקרסאווה. האצטדיון יכול להכיל עד 7,500 צופים. מדיה וקבצים בנושא אצטדיון מטאור בוויקישיתוף אתר רשמי "Archived copy". אורכב מ-המקור ב-2011-06-05. נבדק ב-2011-03-02. {{cite web}}: (עזרה) 55°35′18″N 38°07′29″E﻿ / ﻿55.58833°N 38.12472°E﻿ / 55.58833; 38.12472